भारत में बीते 24 घंटे में कोरोना के 16,156 नए मामले, 733 लोगों की मौत
सक्रिय मामले वर्तमान में देश के कुल पॉजिटिव मामलों का 0.47 प्रतिशत हैं, जो मार्च 2020 के बाद सबसे कम है। साथ ही इसी अवधि में देशभर में कुल 12,90,900 टेस्ट किए गए है।
नई दिल्ली: भारत में बीते 24 घंटे में कोरोना के 16,156 नए मामले सामने आए हैं और इस दौरान 733 लोगों की मौत हो गई। केंद्रीय स्वास्थ्य मंत्रालय ने गुरुवार को यह जानकारी दी। मरने वालों की नई संख्या आने के बाद इस महामारी से अपनी जान गंवानों वालों की संख्या बढ़कर 4,56,386 हो गई है। पिछले 24 घंटों में 17,095 रोगियों के ठीक होने से रिकवर होने वालों की कुल संख्या बढ़कर 3,36,14,434 हो गई है। नतीजतन, भारत की रिकवरी दर 98.20 प्रतिशत है, जो वर्तमान में मार्च 2020 के बाद से अपने उच्चतम शिखर पर है।सक्रिय आंकड़ा 1,60,989 है, जो 243 दिनों में सबसे कम है। सक्रिय मामले वर्तमान में देश के कुल पॉजिटिव मामलों का 0.47 प्रतिशत हैं, जो मार्च 2020 के बाद सबसे कम है। साथ ही इसी अवधि में देशभर में कुल 12,90,900 टेस्ट किए गए है। भारत ने अब तक 60.44 करोड़ से अधिक कोरोना टेस्ट किए हैं।इस बीच, पिछले 34 दिनों से साप्ताहिक पॉजिटिविटी दर 1.19 प्रतिशत बनी हुई है। पिछले 24 घंटों में वैक्सीन की 49,09,254 खुराक दी गई है, जिससे भारत का कोविड टीकाकरण कवरेज गुरुवार सुबह तक 104.04 करोड़ तक पहुंच गया है। यह 1,03,62,667 सत्रों के माध्यम से हासिल किया गया है।